NaiveNeuron/SloPal huggingface dataset:
J. Počiatek, minister financií SR: (2009-04-23):
Na týchto stretnutiach sa ministri financií vo veľmi neformálnej atmosfére okrem iného informujú a vymieňajú si navzájom skúsenosti a opatrenia, ktoré prijali jednotlivé členské krajiny na zmiernenie dopadov hospodárskej a finančnej krízy. Tieto diskusie sa neuskutočňujú len na ministerskej úrovni, ale aj na zasadnutiach Výboru pre hospodársku politiku, Hospodárskeho a finančného výboru za účasti zástupcov ministerstva financií. Ďalej je predmetom týchto diskusií prijímanie riešení a záverov k dokumentom, ktoré súvisia so súčasnou krízou, napríklad ako bol dokument Plán hospodárskej obnovy Európy, kde bolo úlohou ministrov financií nájsť spôsob zabezpečenia financovania celého objemu 5 mld. eur z rozpočtu Európskej únie na schválené projekty. Len pripomeniem, že Slovenská republika využije finančnú pomoc na projekt plynového pripojenia Veľký Krtíš – Maďarsko v objeme 30 mil. eur, na plynové prepojenie s Poľskom 20 mil. eur a na podporu technickej infraštruktúry na reverzný tok plynu s Rakúskom a Českou republikou, celkovo je na projekt vyčlenených 80 mil. eur. Ďalej tieto rady pripravujú návrhy riešení na prekonanie globálnej krízy, ktoré sa následne predkladajú na schválenie najvyšším predstaviteľom členských krajín. Na marcovom summite Európskej rady napríklad bolo prijaté zvýšenie záchranného balíka pre členské krajiny, ktoré majú problémy s platobnou bilanciou, ako aj ďalšie iné. Ďakujem, skončil som.
M. Číž, podpredseda NR SR: (2007-09-13):
Pán kolega Abrhan, veď, pre Kristove rany, všetci vieme, že prechádzali zriaďovateľské právomoci pôvodné na obce a mestá a na samosprávu a na regionálnu samosprávu. Všetci vieme veľmi dobre, že, samozrejme, tieto subjekty častokrát hospodária vo veľmi napätých finančných podmienkach. A všetci vieme teda, že občas sa stáva, že ak teda nie je dosť peňazí, tak sa siaha na kultúrne zariadenia, ktorých rušenie a vyškrtnutie z rozpočtu bolí najmenej. Je tu obyčajná snaha navrhovateľov v tomto smere, aby ministerstvo malo nejakú supervíznu pozíciu, aby mohlo zareagovať, upozorniť, nesúhlasiť s tým návrhom, ale zároveň aby sa vytvoril dialóg. Ja veľmi pekne ďakujem za názor, ktorý tu odznel, že naozaj ide o to, že pri tom rušení je potrebný minimálny dozor. Dá sa diskutovať o zlučovaní, že či áno, alebo nie, veď ale tu ministerstvo musí dať stanovisko a niesť si za to zodpovednosť. Musí kooperovať s tým vyšším územným celkom alebo s obcou. Je už čistejší, racionálnejší a pre ochranu kultúry, niektorí vážení páni poslanci, ktorí ste tu nepochopiteľne rozprávali o niektorých veciach, má pomôcť k tomu, aby sme udržali aspoň základné hodnoty vo väzbe na dohovor UNESCO, kde sú zhodou okolností úplne náhodou definované kultúrne úlohy presne tým jazykom, ako onen pán Kopecký svojho času, ak používal termín kultúrne úlohy. Ďakujem pekne.
Puci, Róbert, poslanec NR SR (2015-02-05):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre hospodárskej záležitosti, Výboru Národnej rady pre pôdohospodárstvo a životné prostredie, Výboru Národnej rady pre verejnú správu a regionálny rozvoj a Výboru Národnej rady Slovenskej republiky pre zdravotníctvo; ďalej aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie a aby predmetný návrh zákona prerokovali výbory do 30 dní a v gestorskom výbore do 32 od prerokovania návrhu zákona v Národnej rade v prvom čítaní.
Pellegrini, Peter, predseda NR SR (2015-05-19):
S reakciou na faktické poznámky pán poslanec Kuffa.
J. Brocka, poslanec: (2008-12-05):
Samozrejme, v súvislosti so svetovou finančnou krízou efektívne, účinné opatrenia, zásadné účinné opatrenia sú iného charakteru – stimulovať zdravý domáci dopyt cez súkromnú spotrebu pred neprimeraným rastom verejných výdavkov. To znamená, znižovať radšej odvody, znižovať dane, zvyšovať konkurencieschopnosť Slovenska, zlepšovať motiváciu ľudí pracovať, podnikať, zvyšovať motiváciu zamestnávateľov zamestnávať, budovať efektívny štát napr. racionalizáciou verejných výdavkov, procesov verejnej správy, napr. nepredražovať tendre, ako sme toho svedkami nielen v poslednom čase. A mohol by som pokračovať ďalej, kde sú rezervy aj na našej strane. Dámy a páni, ja si myslím, že finančná kríza, globálna finančná kríza môže byť pre Slovensko príležitosťou, môže byť pre Slovensko v istom zmysle aj výhodou. Napríklad vtedy, ak tí, ktorí vo vyspelejšej časti Európy práve pre vysoké výrobné náklady musia svoje prevádzky zatvárať a napríklad prídu na Slovensko. Je to v tejto chvíli, samozrejme, viac na vás, viac je to na vláde, na poslancoch vládnej koalície. Návrh, ktorý predkladá kolega Lipšic, je možno z iného súdka, ale súvisí aj s touto krízou. A ja sa stotožňujem s ním v tom, že je to istý symbol, že aj táto časť verejných činiteľov má spolucítenie so všetkými, ktorých sa akýmkoľvek spôsobom negatívny dopad finančnej krízy dotkne. Je to symbol, že aj my sme ochotní prispieť k úsporám štátneho rozpočtu. Dvestošesťdesiat miliónov korún prípadná úspora v štátnom rozpočte z prijatia takéhoto zákona, to je dosť peňazí na to, aby napríklad štát mohol dať príspevok pri narodení každého dieťaťa. Samozrejme, je to pokus, aby sme aj iným v štátnej či verejnej, ale aj v súkromnej sfére možno ich inšpirovali a ukázali, že sú rezervy, ktoré máme, a že sa vieme podeliť s inými. Pán predseda, nech sa páči, otvorte rozpravu.
Blanár, Juraj, podpredseda NR SR (2022-05-06):
Prajem príjemné, dobré ráno, vážené panie poslankyne, páni poslanci. Otváram ôsmy rokovací deň 65. schôdze Národnej rady Slovenskej republiky. Najskôr na úvod vás budem informovať, ktorí páni poslanci a pani poslankyne požiadali o ospravedlnenie na dnešnom rokovacom dni. Sú to: Ján Blcháč, Ján Mičovský, Stanislav Mizík, Alexandra Pivková, Róbert Puci, Richard Raši, Miloslav Suja, Jozef Šimko, Erik Tomáš, Anna Zemanová. Podľa odsúhlasenej zmeny programu pristúpime teraz k prvému čítaniu o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Tento návrh zákona je pod parlamentnou tlačou 972. Návrh na pridelenie výborom je v rozhodnutí č. 1012. Teraz udeľujem slovo pánovi ministrovi práce, sociálnych vecí a rodiny Milanovi Krajniakovi, aby tento vládny návrh zákona v snemovni uviedol. Nech sa páči, pán minister, máte slovo.
T. Galbavý, poslanec: (2007-01-30):
Dňom 4. februára 2007 skončí funkčné obdobie členovi Dozornej komisie Slovenského rozhlasu Ing. Mariánovi Velickému. Z uvedeného dôvodu je potrebné zvoliť podľa § 16 ods. 1 zákona č. 619/2003 Z. z. o Slovenskom rozhlase jedného člena Dozornej komisie Slovenského rozhlasu na funkčné obdobie tri roky. Predseda Národnej rady Slovenskej republiky sa listom z 18. decembra 2006 č. 115/2006 obrátil na predsedov všetkých poslaneckých klubov Národnej rady Slovenskej republiky, profesijné a občianske združenia pôsobiace v oblasti rozhlasovej tvorby, hromadných informačných prostriedkov, kultúry, vedy, vzdelávania, aby v určenej lehote predložili Výboru Národnej rady Slovenskej republiky pre kultúru a médiá návrhy kandidátov na člena Dozornej komisie Slovenského rozhlasu. Do stanoveného termínu výbor dostal tieto návrhy kandidátov: doc. Ing. Kornélia Beličková, Ing. Katarína Pacnerová. Gestorský výbor prekontroloval predložené návrhy kandidátov na voľbu člena Dozornej komisie Slovenského rozhlasu a konštatoval, že kandidátky spĺňajú náležitosti. Predložený návrh je v súlade s kritériami uvedenými v § 10 a § 16 ods. 1 citovaného zákona. Gestorský výbor po zvážení týchto skutočností v prijatom uznesení z 22. januára 2007 č. 39 vyslovil súhlas s návrhom na voľbu jedného člena Dozornej komisie Slovenského rozhlasu. Odporúča Národnej rade Slovenskej republiky, aby 1. konštatovala, že dňom 4. februára 2007 sa skončí a) funkčné obdobie Mariánovi Velickému, b) je potrebné zvoliť jedného člena podľa § 16 ods. 1 zákona č. 619/20003 Z. z. o Slovenskom rozhlase v znení neskorších predpisov; 2. zvolila podľa § 16 ods. 1 zákona č. 619/2003 Z. z. o Slovenskom rozhlase v znení neskorších predpisov jedného člena na obdobie tri roky, ktoré začne plynúť dňom 5. februára 2007; 3. voľbu uskutočnila tajným hlasovaním podľa § 39 ods. 9 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov; 4. uskutočnila druhé kolo voľby v prípade, že v prvom kole nebude zvolený člen Dozornej komisie Slovenského rozhlasu; z navrhovaných kandidátov do druhého kola postupujú obaja kandidáti. Pán predsedajúci, skončil som, ďakujem.
Kaliňák, Robert, podpredseda vlády a minister vnútra SR (2015-02-12):
Ďakujem pekne. Vážený pán predseda Národnej rady, vážená Národná rada, dámy poslankyne, páni poslanci, milí kolegovia z vlády, dovoľte mi, aby som z poverenia predsedu vlády podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú podpredseda vlády a minister financií Slovenskej republiky Peter Kažimír, zastupovať ho budem ja, podpredseda vlády a minister zahraničných vecí Miroslav Lajčák, nie sú naňho otázky, minister školstva, vedy, výskumu a športu Juraj Draxler, nie sú naňho otázky, a takisto minister kultúry Marek Maďarič, takisto nie sú naňho otázky. Skončil som, pán predseda.
Kremský, Peter, poslanec NR SR (2020-09-17):
Toto je hlasovanie, to nie je ten správny. (Rečník listuje v zošite.) Ten správny to nebol. A šak poď ty už. (Reakcia na príchod spravodajcu Vonsa.)
Žiga, Peter, podpredseda NR SR (2023-11-28):
Pán poslanec Pročko.
Mičovský, Ján, poslanec NR SR (2013-02-05):
Ďakujem veľmi pekne, vážená pani podpredsedníčka. No, vzniká celkom zaujímavá situácia, možno z nej dačo vyťažím, ale úplne s tým najlepším úmyslom. Možno sa patrí podporiť to, o čom rozprával tu môj oddielový kolega Igor Matovič, ale okrem toho, že poviem, prečo to viem podporiť, tak chcem povedať najprv na úvod to, že jednoducho ja patrím do tej druhej skupiny, do skupiny, ktorá cítila hlas svedomia, a bez ohľadu na to, aby som sa zamýšľal nad nejakým politikárčením, vyhodnotiac to, čo sa udialo okolo voľby prokurátora, a považujúc to za kardinálnu vec doby, som sa k obžalobe pridal. Takže zdanlivo v tejto fáze by sa dalo povedať, že s tým mojím oddielovým kolegom pánom Matovičom ako keby sme nešli jednotným smerom, ale práve chytiac sa toho, čo povedal na záver, a zdôrazniac, že je veľmi potrebné, aby sme vedeli v tomto parlamente viesť konštruktívne diskusie o tom, čo ozaj je potrebné urobiť, zdá sa mi, že Igor Matovič predviedol práve veľmi elegantný príklad toho, že treba hľadať nie šarvátky a pripomienky čohosi, čo bolo a čo sa už nedá odstať, ale že treba hľadať konštruktívny spôsob, ako navrhnúť systémové riešenia. Riešenia, ktoré vyťažia z chýb, z ktorých by sme sa mali poučiť, a ukážu to, čím by sme sa mali uberať v budúcnosti. Takže oceňujem ako človek, takpovediac z opačného vnútroklubového brehu, človek, ktorý to cítil trocha inakšie, ako povedal kolega Matovič, jeho konštruktívny prístup a myslím si, že toto je jedna z ukážok toho, ako by sme sa mali v parlamente správať v záujme budúcnosti, ktorú by sme mali vložiť do dobrých zákonov. Myslím, že toto, čo predložil pán Kadúc a pán Matovič, je jeden z dobrých zákonov a politikárčenie by som tam nehľadal. Ďakujem.
Číž, Miroslav, podpredseda NR SR (2015-11-10):
S reakciou pán poslanec Zajac.
Baláž, Vladimír, poslanec NR SR (2015-04-24):
Ďakujem za vystúpenie, bolo korektné, troška divergentné, ale dobre. Ja by som chcel zareagovať iba na dve veci, prvá je, že ste povedali, že pán prezident povedal, že Všeobecná zdravotná poisťovňa dáva veľa, viac alebo najviac, neviem, čo bolo povedané, na súkromné zdravotnícke zariadenia, a povedali ste, že nikto na to nereagoval. Reagoval na to generálny riaditeľ Forai, ktorý to vysvetlil, skúste si to stiahnuť, je to na téme dňa, pozrite si to ešte, tie čísla sú úplne jasné. A potom som ešte sa chcel vyjadriť k tomu, že ako je seniorom zle a že si musia nájsť nejakých známych na to, aby sa niekde o nich starali alebo čo. Ja by som chcel povedať, že mne ako lekárovi naozaj je smutno z toho, že sú tu kauzy úplatkov v zdravotníctve za lekárske výkony, naozaj, necítim sa s tým dobre, nie som s tým stotožnený. Ale máte naozaj tú predstavu, že lekár, ktorý je dobrý odborník a je vyhľadávaný, operuje inakšie alebo stará sa inakšie o pacienta, ktorého mu niekto poslal, vybavil, zavolal, dal mu peniaze alebo nie? To neexistuje. Tak lekár nevie pristupovať, stará sa, ak je dobrý lekár, stará sa o každého pacienta úplne rovnako. Ďakujem.
Laurenčík, Milan, podpredseda NR SR (2021-12-07):
S faktickou poznámkou teraz vystúpi pán poslanec Radovan Sloboda.
Bugár, Béla, podpredseda NR SR (2018-02-02):
Pani poslankyňa Krištúfková.
P. Hrušovský, predseda NR SR: (2004-10-26):
(Hlasovanie.) 135 prítomných, 134 za, 1 nehlasoval. Národná rada Slovenskej republiky vládny návrh zákona o stavebnom sporení schválila. Poprosím teraz pána poslanca a predsedu výboru pre financie, rozpočet a menu Farkasa, aby ako poverený spravodajca uvádzal návrhy hlasovaní k prerokúvanému vládnemu návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých ďalších zákonov . Nech sa páči, pán predseda, máte slovo.
Paška, Pavol, predseda NR SR (2014-01-28):
Pani poslankyňa Žitňanská Lucia.
Danko, Andrej, predseda NR SR (2017-10-12):
Ďakujem. Na vystúpenie pani poslankyne žiadna faktická. Tým pádom je pani poslankyňa posledná ústne prihlásená do rozpravy. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nech sa páči.
Daniš, Zoltán, poslanec NR SR (2014-11-09):
Ďakujem, pán predseda. Pán poslanec Mihál, dovoľte pár poznámok k vášmu vystúpeniu. Samozrejme, úvodom ste začali, ako ináč, nemocnicou Piešťany. Tiež ste skonštatovali, že je tam milión straty, nakoniec včera sme to počúvali celý deň o miliónovom vývare, len nie je jasné vraj, komu to išlo do vrecka. Nuž ja si radšej počkám, ja si radšej počkám na oficiálne vyšetrenie, pretože každému z nás je jasné, že nie je tomograf ako tomograf, nie je jeho cena, prosím vás pekne, vždy rovnaká. Záleží to na mnohých podmienkach na trhu. Druhú vec, a to ste si veľmi rýchlo osvojili, ja som s jedným z predkladateľov, prepáčte, s pánom Lipšicom včera diskutoval, ako on skonštruoval tých 250-tisíc, štvrť milióna ďalších, vraj ďalšia škoda. Nuž, 120-tisíc sa dalo na opravu starého CT. Akáže to je škoda, pýtam sa. Tak je nejaké vyradené, potom má šrotovú cenu, buď keď nie je odpísané, tak to je škoda, ale keď niečo sfunkčním, tak som to vložil do jeho hodnoty. Tá hodnota je v tom prístroji, môže sa predať, môže sa s ním ďalej nakladať. Žiadna škoda. Prosím vás pekne, stotisíc prišla tá nemocnica o výkony. Prosím vás pekne, však to elementárnu ekonomiku nebudem vysvetľovať. To je škoda? No však sú nejaké výkony a vždy sú aj nejaké náklady. Tak hovorme presne, keď chceme niečo hovoriť. No a, prosím vás pekne, odstupné, nie je to odstupné, zle rozhodla správna rada. Neoprávnene odvolali riaditeľa. Súd rozhodol 30-tisíc. Pýtam sa, čo to má spoločné s cétečkom? 	Takže prosím vás pekne, pán Mihál, nemiešajte hrušky s jablkami, buďte korektný a nevysielajte takéto signály do verejnosti, o ktorých... (Prerušenie vystúpenia časomerom.)
Susko, Boris, poslanec NR SR (2013-03-20):
Ďakujem pekne, pán predseda. V rozprave k predmetnému návrhu zákona vystúpila pani poslankyňa Lucia Žitňanská a pán poslanec Hlina. Pani poslankyňa Žitňanská podala pozmeňujúci návrh a žiadala vyňať na osobitné hlasovanie 2. bod zo spoločnej správy. Vzhľadom k tomu, že pozmeňujúce návrhy boli podané dnes, prosím najprv o hlasovanie o skrátení lehoty.
P. Hrušovský, predseda NR SR: (2004-11-02):
Otváram rozpravu o tomto bode programu. Pán poslanec Fico sa hlási do rozpravy ústne. Nedostal som žiadne písomné prihlášky. Končím možnosť podania ďalších prihlášok do rozpravy. Nech sa páči, pán poslanec.
B. Bugár, podpredseda NR SR: (2004-05-12):
(Hlasovanie.) Prítomných 135, za návrh 125,  proti 2, zdržali sa 8. Konštatujem, že toto uznesenie sme schválili. Preto pristúpime k hlasovaniu o vládnom návrhu zákona, ktorým sa mení a dopĺňa zákon č. 163/2001 Z. z. o chemických látkach a chemických prípravkoch v znení neskorších predpisov a o zmene a doplnení niektorých zákonov (tlač 672). Pán poslanec Přidal, nech sa páči, vy ste spravodajcom. Tlač 672.
Raši, Richard, poslanec NR SR (2012-04-04):
Ďakujem pekne. Poprosím členov výboru pre zdravotníctvo, aby prišli do miestnosti 143 na 1. poschodí. Takisto v stanovenom čase.
Hrnčiar, Andrej, podpredseda NR SR (2017-06-16):
Ďakujem. Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 595/2003 Z. z o dani z príjmov v znení neskorších predpisov a ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Návrh zákona je uverejnený ako tlač 599. Návrh na jeho pridelenie na prerokovanie výborom je v rozhodnutí č. 617. Nech sa páči, pán poslanec Beblavý, uveďte návrh zákona.
Bagačka, Michal, poslanec NR SR (2015-11-18):
Ďakujem za slovo. Vážený pán predseda, v rozprave vystúpili pán poslanec Zajac, pani poslankyňa Vitteková, pán poslanec Susko. Boli podané dva pozmeňujúce a doplňujúce návrhy. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne. Prosím, aby ste dali hlasovať o bodoch 1 až 23 a 25 až 68 spoločne s odporúčaním gestorského výboru schváliť.
Paška, Pavol, predseda NR SR (2014-04-02):
Pekné popoludnie, dámy a páni, budeme pokračovať v rokovaní. Pán poslanec Kaník. Určite nechcete stiahnuť návrh zákona.
P. Paška, predseda NR SR: (2006-08-01):
(Pauza pre nedostatočný počet poslancov v rokovacej sále.)
Bugár, Béla, podpredseda NR SR (2016-09-14):
Pán poslanec, viete, že bolo prijaté uznesenie. A dokonca sme hlasovali o tom, že dnes sa nehlasuje. Takže nemôžem dať hlasovať. To uznesenie je platné. Otváram možnosť sa ústne prihlásiť do rozpravy. Pani poslankyňa Gaborčáková, Jurinová. Končím možnosť sa prihlásiť ústne do rozpravy. Pani poslankyňa Gaborčáková, nech sa páči, máte slovo.
Goga, Pavol, poslanec NR SR (2017-02-07):
Teraz pristúpime k hlasovaniu o návrhu uvedeného v spoločnej správe. Gestorský výbor odporúčal o návrhu uvedeného v IV. časti spoločnej správy hlasovať s odporúčaním ho schváliť. Pán predseda, dajte hlasovať o tomto návrhu s odporúčaním gestorského výboru schváliť.
Blanár Juraj, podpredseda NR SR (2022-09-30):
Na prednesenie nepotrebujete žiaden čas. Teraz je potrebné, aby ste ho najskôr odôvodnili, a potom sa vám zastaví čas a prípadne aj môžete ešte okomentovať. Ale celých päť minút môžete využiť ešte na to.
Ďuriš Nicholsonová, Lucia, podpredsedníčka NR SR (2017-01-31):
Pán poslanec Blanár, nech sa páči.
Laššáková, Jana, podpredsedníčka NR SR (2014-10-16):
Na vystúpenie pani poslankyne nie sú faktické poznámky. Ďalej písomne prihlásený do rozpravy je pán poslanec Hlina, ktorého tu nevidím. Takže dávam možnosť prihlásiť sa teraz do rozpravy ústne. Do rozpravy ústne sa nehlási žiaden poslanec. Vyhlasujem všeobecnú rozpravu za skončenú. Pán minister, chcete zaujať stanovisko? Nech sa páči.
Laššáková, Jana, podpredsedníčka NR SR (2012-05-03):
Ďalej s faktickou poznámkou pán poslanec Hraško. Nech sa páči.
Danko, Andrej, predseda NR SR (2017-12-05):
Poprosím o kľud v sále. Nech sa páči.
Bugár, Béla, podpredseda NR SR (2019-09-25):
Ďakujem pekne. (Krátka pauza.) Vážené panie poslankyne, páni poslanci, dostal som informáciu, že hlasovacie lístky sú vytlačené. To znamená, ďakujem pekne, to znamená, že tým pádom môžme potom opakovanú voľbu povedzme 18..., teraz nie, nie sú tu ešte... (reakcie z pléna), o 18.45 hod. a tým pádom... Ale keď chcete, páni poslanci, nie bratislavskí, mimobratislavskí, keď chcete, samozrejme, môžme aj o 19.00 hod. (Reakcie z pléna.) Prosím? (Reakcia z pléna.) Dobre, o 18.45 hod. a žiadam, samozrejme, každého predsedu poslaneckého klubu, aby teda obvolal poslancov, že o 18.45 hod. bude opakovaná voľba na dvoch kandidátov na člena Regulačnej rady. Do tej doby vyhlasujem prestávku. (Prestávka.) (Po prestávke.)
Gyimesi, György, poslanec NR SR (2022-05-24):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre sociálne veci, výboru pre vzdelávanie, vedu, mládež a šport, výboru pre kultúru a médiá. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte o mojom návrhu, vážený pán predseda, hlasovať.
Bittó Cigániková, Jana, poslankyňa NR SR (2023-06-22):
No dobre. Tak ja hovorím, chcem to zlepšiť konkrétne takto a vy hovoríte, nie, takto nie. A koniec. Nehovoríte, ako to zlepšiť. Ja hovorím, takto zvýšim o takýto, o takéto percento prevenciu, čakačky a tak ďalej, vy hovoríte nie. Ale nehovoríte, ako to spraviť. Čiže jediné z tohoto mám záver, a požičiam si status INESS-u, lebo sa mi to veľmi páči, je to také výstižné k tejto debate a k tomu vášmu postoju, takže zisk je zlý, straty dobré. To je súčasný politický recept na kvalitné zdravotníctvo. Jasné, že zisk pomôže, tak ako pomôže v každom inom sektore. Viac zisku znamená vyššia efektivita, viac investícií, viac spokojných zákazníkov. Kiežby vyššie zisky mali aj nemocnice a ambulancie. Presne o to ide, priatelia. Vy ste to, pán Kuriak, trafili klinec po hlavičke, keď ste hovorili o pánovi Paškovi, ktorý ale ten zisk má práve zo štátnych peňazí Všeobecnej zdravotnej poisťovne, ktorú mali pod, pod palcom, a ja sa strašne bojím toho, že vy vo svojej viere zničíte konkurenciu, necháte tu len štátny monopol bez dohľadu vlastne a všetko už bude v rukách takí, takých, ako bol Paška. Lebo nebudete tu vy, ale budú tu ďalší a ďalší a, a jednoducho toto nie je dobré, to nie správne. Čo sa týka ÚHP a úradu pre dohľad, no kde boli pri testovaní? Kde boli pri strate všeobecky? Kde? To je už dávno, to sú už dávno politické organizácie. To ani zo sektoru už ich nikto nebere vážne. Bohužiaľ, už dávno to nie je ako to bývalo kedysi. Hovoríte, že zisk nie je dovolený inde. No áno, lebo inde majú politikov, ktorí dokážu určiť nárok na to, aby bolo možné z pripoistenia čerpať zisk, tak ako je to v iných krajinách, tak na to musíme mať odvážnych politikov. No to Marek nespravil ale, hej? Pripomínam, zisk v zdravotníctve je 500 miliónov eur. Z toho poisťovne môžu byť maximálne 2 %. Ak zakážete zisk, tak zakážte všetkým. Čo sa stane? Nebudú tu lieky, nebudú tu lekári, nebude tu nikto.
Stachura, Peter, poslanec NR SR (2024-01-19):
Ďakujem, pán Hargaš, za váš príspevok. Dotkli ste sa aj toho, že, toho neuveriteľného argumentu, že ako dlho sa tuná rokuje, ako dlho sa tu diskutuje. Ja neviem, čo to je za diskusiu, pretože diskusia je výmena názorov medzi ľuďmi na nejakú tému a má obyčajne viesť k tomu, že sa vyjasní alebo vyrieši nejaký problém. Vyjasní nejaký problém. No ale veď my v opozícii už v to máme jasno. A s kým si to máme vyjasniť alebo vyriešiť, keď tí, ktorých by to malo zaujímať, mali by s nami diskutovať, tu nie sú. Takže o akej diskusii my tu vlastne hovoríme? Môže trvať aj 30 dní. A ja si tu skôr pripadám ako na nejakom takom dlhom opozičnom výlete, nieže by to nebolo zábavné, aspoň sa lepšie spoznáme, mám tú možnosť viackrát opakovane vidieť, ako vyzerajú tváre mnohých opozičných politikov. Možno nám to aj pomôže v hľadaní spoločných prienikov do budúcnosti, možno nám k tomu pomôže naozaj pán Robert Fico, aby sme sa dobre zblížili a potom spoločne vládli, ale vážne. Opozícia sa tu ocitla nie vlastnou vôľou. Drží nás tu túžba vládnej koalície zabezpečiť beztrestnosť pre svojich ľudí a premlčať závažné trestné činy, činy, ktoré sa zjavne stali, najprv sa prestali vyšetrovať a už sa možno aj zdalo, že sa skutok nestal, ale potom od roku 2020 došlo k náhlemu precitnutiu a nastal v tejto skupine politikov alebo úradníkov veľký strach. Veď tie veci sa môžu skutočne dovyšetrovať, to bol ale riadny prúser. Tak namiesto toho, aby sa posledné roky pracovalo na nejakej reforme zdravotníctva, školstva, ktorú by ste tu vedeli už od prvého dňa predložiť a začať na nej pracovať, tak ste horúčkovo pripravovali takýto pamflet, takýto, takýto zákon a ešte v skrátenom legislatívnom konaní. Ak chcete tento náš nútený výlet ukončiť, máte to vo svojich rukách... (Prerušenie vystúpenia časomerom.)
Pčolinský, Peter, podpredseda NR SR (2023-06-15):
Prezentujeme sa a hlasujeme. Páni poslanci, trošku tichšie v tej rade za mnou. Mali ste klub, mohli ste sa vykecať. (Hlasovanie.) Prítomných 137, za 55, proti 6, zdržalo sa 73, nehlasovali 3. Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 22, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 131/2010 Z. z. o pohrebníctve (tlač 1594). Dávam slovo spravodajkyni z gestorského výboru pre zdravotníctvo poslankyni Monike Kaveckej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 131/2010 Z. z. o pohrebníctve v znení neskorších predpisov a o zmene a doplnení niektorých zákonov , tlač 1594.)
Bagačka, Michal, poslanec NR SR (2015-11-11):
Ďakujem za slovo. Pán kolega, som trošku v pomykove teraz, pretože pred chvíľou čítal pozmeňujúci návrh tvoj kolega zo strany MOST – HÍD. Len tak pre ozrejmenie teda zopakujem, najprv ten návrh počítal so štyrmi-piatimi okresmi, tým pozmeňujúcim návrhom v rámci výboru sa dostávame niekde k tomu počtu 10 – 11, ale pozmeňujúcim návrhom tvojho kolegu, a tým pádom si mal povedať otvorene, že s ním nesúhlasíš, sa, ako sme počuli, dostávame na ten počet okresov 22, čo aj podľa mňa je tu naozaj veľa. A už potom ten názov zákona mal znieť úplne ináč, keďže sa dostávame možno z tých 5 na 22. To, že sa to prijíma teraz, všetci dobre vieme. Možno aj spolu viackrát sme debatovali už viac ako rok o tom, že treba prijať systémovejší zákon, nie len v rámci tohto zákona, ktorý platí tak, že tá podpora jednoducho nie je taká stimulujúca, aby tí investori k nám prišli do našich regiónov. No a čo sa týka toho Jaguara, to zas bol od teba kus takého politického hľadiska. Vieš sám dobre, že pokiaľ príde takáto investícia, patrí vďaka Bohu aj za ňu, aj keď ja by som bol tiež radšej, keby bola v Rimavskej Sobote, ale o takýchto investíciách, vieme dobre, pri rokovaniach a pri ich získavaní, a jedná sa o veľké množstvo pracovných síl, určite nemôže ani vláda buchnúť po stole a povedať: „Pôjdeš tam alebo tam.“ O tom viem, že to uznávaš a že si to povedal skôr z toho politického hľadiska. Ďakujem.
Blanár, Juraj, podpredseda NR SR (2023-03-31):
Vážené panie poslankyne, páni poslanci, jedenásta hodina odbila. Prerušujem rokovanie o tomto bode a o tri minúty budeme pokračovať hlasovaním, tuším o troch prerokovaných bodoch s tým, že ako sme sa na grémiu dohodli, na záver hlasovania bude prijaté uznesenie o tom, že sa ukončí 88. schôdza a všetky neprerokované zákony vrátane aj tohto v akomkoľvek štádiu prerokovania sa presunú na 89. schôdzu. Takže vyhlasujem prestávku tri minúty. Ale ešte pred tým pán poslanec Suja, procedurálny návrh.
P. Minárik, poslanec: (2009-06-26):
K pánovi Kvorkovi. Pán kolega, mne na rozdiel od vás nikto nič písať, samozrejme, nemusí. Kebyže veľmi chcete, tak vám dám predlohu a skúste ju dať grafológovi, že kto to písal. Vy ste určite dobrý Slovák, ktorý používa štátny jazyk. Ale rozum? Rozum nie. Úsmev pána Rydla určite je dobrý. Chcel by som ho ale vidieť, že či mu náhodou nehasol v tej chvíli, kedy naši policajti nedokázali udržať Hodžovo námestie, kedy sme na ňom prakticky stratili suverenitu, pán poslanec. To vám nevadí, že Číňania na našom území sa správajú ako v Lhase? To vám nevadí, že si sem môžu doviesť niekoho, kto tu vymláti Slovákov alebo aj iných občanov, ktorí len chcú povedať, čo si myslia?! (Reakcie z pléna.)
Paška, Pavol, predseda NR SR (2012-05-03):
Pani poslankyňa Žitňanská za klub SDKÚ – DS.
P. Paška, predseda NR SR: (2007-06-21):
Otváram rozpravu a zároveň prerušujem rokovanie o tomto bode programu. Vážené pani poslankyne, páni poslanci, je po 11.00 hodine, budeme hlasovať. Ešte pani poslankyňa Laššáková s procedurálnym návrhom. Kolegyne, kolegovia, poprosím o pokoj.
Bugár, Béla, podpredseda NR SR (2016-04-26):
Pán kolega, musíte reagovať na pána ministra.
Pellegrini, Peter, predseda NR SR (2016-02-11):
Pán poslanec Zajac.
Pellegrini, Peter, podpredseda NR SR (2020-06-09):
Pán poslanec Drdul.
Jakab, Elemér, poslanec NR SR (2011-07-08):
Ale ja by som chcel, že aby ste sa mi ospravedlnil nejak po maďarsky, keď už tak... (Smiech v sále.) No, mám pozmeňujúci návrh k vládnemu návrhu zákona o trvalom ukladaní oxidu uhličitého do geologického prostredia a o zmene a doplnení niektorých zákonov. V čl. V sa za bod 1 vkladajú nové body 2 a 3, ktoré znejú: Bod 2. § 56a znie: „Pôsobnosť ministra životného prostredia vo vzťahu k orgánom Recyklačného fondu Minister životného prostredia a) podpisuje rozhodnutia správnej rady podľa § 58 ods. 6 písm. b), b) dáva podnet na začatie konania Najvyššieho kontrolného úradu, c) dáva podnet na začatie konania Protimonopolného úradu Slovenskej republiky, d) zverejňuje zmluvy medzi Recyklačným fondom a žiadateľom podľa § 64 ods. 10 a zmluvy uzatvorenej na základe § 63.“ V súčasnom zákone č. 223/2001 Z. z. o odpadoch a o zmene a doplnení niektorých zákonov v znení neskorších predpisov neexistuje žiaden inštitút kontroly poskytovania verejných prostriedkov z Recyklačného fondu, nakoľko prostriedky Recyklačného fondu musia byť poskytnuté v súlade s účelom odpadového hospodárstva, s prioritami štátnej environmentálnej politiky Slovenskej republiky a programom odpadového hospodárstva Slovenskej republiky je potrebné vytvoriť mechanizmus kontroly zo strany ministerstva životného prostredia. Návrhom zákona sa zavádza povinnosť ministra životného prostredia vyjadriť podpisom súhlas s rozhodnutím Správnej rady Recyklačného fondu o poskytnutí prostriedkov pred podpísaním samotnej zmluvy medzi Recyklačným fondom a žiadateľom a zároveň má povinnosť takéto zmluvy zverejniť. V prípade porušenia kritérií poskytovania prostriedkov z Recyklačného fondu zakotvených v zákone o odpadoch je minister povinný dať podnet na preskúmanie takéhoto postupu Najvyššiemu kontrolnému úradu a Protimonopolnému úradu. Bod 3. V § 64 ods. 10 sa za slová „správnej rady“ vkladajú slová „podpísané ministrom životného prostredia“. Doplnenie v odseku 10 nadväzuje na úpravu v § 56a. Bod 2 sa označí ako bod 4. Ďakujem pekne za pozornosť.
Paška, Pavol, predseda NR SR (2014-07-01):
(Hlasovanie.) 140 prítomných, 124 za, 16 sa zdržalo. Máte súhlas.
Šimečka, Michal, podpredseda NR SR (2024-01-19):
Ďakujem pekne. Pani poslankyňa Kolíková tu nie je. A, pardon, som si vás nevšimol. Tak, pani poslankyňa, prosím.
Tomčo, Štefan, poslanec NR SR (2010-08-10):
Paľo, poznám ťa ako človeka, ktorý pracoval v kultúre, dokonca aj na KVP si pracoval ako referent kultúry. Pracoval si aj na krajskom osvetovom stredisku, čiže tvoja odbornosť na predsedu parlamentu asi vyšla z toho. Myslím, že Ľubo Galko odbornosť na svoju prácu, na prácu ministra, v porovnaní s tebou má. Čo si robil do roku 1989? V košickom Zdroji, v čase, keď bola VPN-ka, si práve kachličkoval kúpeľňu, v teplučku doma. Ja som v tom čase zakladal Občianske fórum, tam si neprišiel, samozrejme, bol si komunista. Naše strany boli po stránke politickej stále opačné, ja som bol stále pravičiar, ty si bol prakticky stále ľavičiar... (Prerušenie vystúpenia predsedajúcim.)
P. Paška, predseda NR SR: (2009-04-16):
Spravodajcom je pán Ďuračka, pán poslanec Ďuračka. Dávam mu slovo.
Kočiš, Eduard, poslanec NR SR (2021-07-23):
Ďakujem pekne za slovo, pán predsedajúci. Veštica Pýtia z Delf gréckych, baba Vanga z Rumunska a Radovan Kazda z Bratislavy, jednoducho táto trojica úžasných veštcov, ktorá dnešným dňom bola zaklincovaná vystúpením jedného skvelého, úžasného pána Radovana Kazdu, sa jednoducho nedá porovnať s ničím iným, pretože toto vaše vystúpenie, pán kolega, predčilo doteraz všetky vystúpenia v rozprave, ktoré ste doteraz v pléne Národnej rady Slovenskej republiky mal. Vážené Slovenky, milí Slováci, drahí občania Slovenskej republiky, toto teľa, táto kreatúra vám teraz v priamom prenose povedala (zaznievanie gongu), že pokiaľ si platíte... (Prerušenie vystúpenia predsedajúcim.)
P. Hrušovský, predseda NR SR: (2005-03-15):
(Hlasovanie.) Prítomných 141 poslancov, za návrh 113, proti 1, zdržalo sa 27. Návrh zákona sme schválili do druhého čítania . Ďalší návrh. V. Horák, poslanec: Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 1056 z 22. februára 2005 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre ľudské práva a národnosti a postavenie žien. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 4. mája 2005 a gestorský výbor do 6. mája 2005.
Bugár, Béla, poslanec NR SR (2013-05-28):
Ďakujem pekne, pani predsedajúca. Pán poslanec Sulík, musím povedať pár poznámok. Je pravda, že pravidlá musia byť dodržané, len problém je v tom, že určite, Richard, si zabudol na to, že aj ty si mal určité problémy, keď zrazu tvoj klub mal o štyroch poslancov menej. A to boli práve tí, ktorí potom s pánom Matovičom odišli, a pravidlá hneď nefungovali, lebo ste nemali dostatočný počet poslancov. Takže. A to isté sa ti stalo. Polovica tvojho klubu, skoro celá polovica odišla a zrazu chceš, aby to torzo malo také isté právo, a pritom nemá dostatok poslancov, dostatok hlasov. Takže sa nečuduj. A čo sa týka tej kritiky, čo si naznačil, že povedzme pána Krnáča nevolili všetci, ja ti musím povedať, že určite za hlasovanie môjho klubu, poslancov za MOST – HÍD, určite môžem teda aj ruku pichnúť do ohňa, lebo hlasovali za pána Krnáča. A keď hovoríme o tom, že voľby by mali byť verejné, práve preto, lebo ja si myslím, že niektorí hrajú tu falošnú hru. A nemyslím si, že sú to poslanci, ktorí sú v košiari Ľudovej platformy.
Žitňanská, Jana, poslankyňa NR SR (2020-04-02):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
P. Paška, predseda NR SR: (2009-12-04):
Pán poslanec Miklós.
Hlina, Alojz, poslanec NR SR (2015-09-16):
Ďakujem veľmi pekne, pán predseda. A naozaj len slovenský parlament dokáže taký ohromný cynizmus, ako sme predviedli pred chvíľou. Ale chcem upozorniť na inú vec. Mňa ohromným spôsobom irituje, pán predseda, keď pán podpredseda parlamentu moderuje schôdzu tri dni v čiernom tričku. Tak isto ma ohromne irituje to, keď si špára v zuboch pri zasadnutí pléna a ešte sa pozerá, čo si vybral. Prosím vás, to je tak nedôstojné, že som si dovolil to dať ako procedurálny návrh, aby ste na to upozornili do budúcna, lebo on sa nerozpakuje ani trošku mňa upozorniť na niektoré iné skutočnosti. Ďakujem.
Jurinová, Erika, podpredsedníčka NR SR (2012-07-31):
Ďakujem pekne. Nech sa páči, pán minister sa hlási o slovo.
K. Tóthová, poslankyňa: (2006-09-05):
Ďakujem za pozornosť.
Grendel, Gábor, podpredseda NR SR (2020-04-07):
Otváram rozpravu v rámci tretieho čítania . Hlási sa niekto do rozpravy? Nikto. Končím možnosť a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Kažimír, Peter, podpredseda vlády a minister financií SR (2013-10-17):
Ďakujem, pán podpredseda. Dobré ráno, dámy a páni. Teším sa hodiny a dni, ktoré strávim v tejto snemovni s vami. Takže dovoľte mi, aby som začal s návrhom zákona o účtovníctve. Je mnoho zákonov, ktoré sú potrebné, a je mnoho zákonov, ktoré aj strpčujú život. Ak sme sa rozhodli, že urobíme zásadné zmeny, ktoré budú smerovať k zníženiu administratívnej náročnosti pre našich podnikateľov a naše firmy, zákon o účtovníctve je tou kľúčovou normou. Čo zavádzame a o čo sa snažíme? Zavádzame pojem mikroúčtovná jednotka. Pôjde o spoločnosť, ktorá bude môcť zostavovať účtovnú závierku vo výrazne skrátenej forme. Dnes, pre vaše priblíženie tohto problému, dnes má rozsah účtovnej závierky 45 strán, ak prejde tento zákon a nadobudne účinnosť, tak tých strán bude 8 pre mikroúčtovné jednotky. Takisto mikroúčtovná jednotka nebude mať povinnosť oceňovať reálnou hodnotou cenné papiere a deriváty, nebude mať povinnosť ku koncu účtovného obdobia časovo rozlišovať stále sa opakujúce nevýznamné položky nákladov, ako napríklad telefónne poplatky. Chcem poznamenať, že do kategórie mikroúčtovných jednotiek podľa našich informácií dnes spadne 60 % všetkých podnikateľov a celková úspora počtu strán len na účtovných závierkach bude 2,6 mil. strán, ktoré menej bude musieť vypisovať, či už elektronickou formou alebo ručnou formou každý jeden podnikateľ. Pre všetky účtovné jednotky sa navrhuje zverejňovanie účtovnej závierky a výročnej správy prostredníctvom registrov účtovných závierok, ktorý nahradí povinnosť zverejnenia v Obchodnom vestníku. Takisto vypadne povinnosť asi z ďalších 40-ch zákonov doručovať, zverejňovať túto účtovnú závierku, to znamená, bude sústredená na jednom, jedinom mieste a štát, verejná moc už bude zdieľať z tohto registra informácie na základe vlastnej iniciatívy. Lehota inventarizácie sa pri dlhodobom majetku predlžuje z dvoch na štyri roky, peňažné prostriedky v hotovosti sa budú namiesto štyrikrát inventarizovať len jedenkrát. Zaniká povinnosť účtovať o odloženej dani a zjednodušuje sa ocenenie cenných papierov a derivátov a predpisy v oblasti odpisov a opravných položiek pre fyzické osoby a neziskové organizácie. To je taký expresný pohľad na zákon, ktorý má naozaj mnoho, mnoho v sebe dobrého, a dúfam, že pomôže podnikaniu na Slovensku. Ďakujem veľmi pekne.
Hrnčiar, Andrej, podpredseda NR SR (2017-10-17):
Ďalšou vystupujúcou v rozprave je pani poslankyňa Gaborčáková.
Hort, Milan, podpredseda NR SR (2011-02-10):
Ďakujem. Pán minister zotrvajte tam, prosím, lebo pani poslankyňa má nárok na doplňujúcu otázku. Nech sa páči.
Hrnčiar, Andrej, podpredseda NR SR (2017-05-19):
Pani poslankyňa Shahzad nie je v rokovacej sále, končím, teda stráca poradie druhýkrát. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pani poslankyňa Verešová.
Dostál, Ondrej, poslanec NR SR (2010-07-08):
Sľubujem. (Potlesk.)
Poliačik, Martin, poslanec NR SR (2019-05-17):
Ďakujem, Anka. Veľmi si vážim, že aj pre ľudí, ktorí sa téme nevenujeme každý deň, si poskytla dostatočný rozmer všetkých informácií aj slovenských, aj medzinárodných. Chcem dať do pozornosti aj uznesenie britského parlamentu, ktorý nedávno vyhlásil stav tzv. environmentálnej núdze, čo je niečo, z čoho by sme si tiež možno mohli zobrať príklad. Pretože dnes už nad tým všetkým, o čom si hovorila, teda ochrana lesov a životného prostredia, sa dostávame na základe vyjadrení mnohých odborníkov do čias, kedy ak v nasledujúcich 10, 20 alebo 30 rokoch neurobíme zásadné zmeny, tak potom už možno tie zásadné zmeny nebude možné urobiť vôbec. Klimatická zmena reálne je jednou z najväčších výziev, ktorú na svete máme. Nevenuje sa jej dosť, doteraz, dostatočná pozornosť. Zažívame obrovské vymieranie druhov živočíchov, rastlín. Teplota na planéte stúpa, a to, akým spôsobom sme ju dokázali zamoriť plastami, môžme vidieť na veľkosti toho tzv. plastového svetadielu, ktorý nám pláva uprostred oceánu. Toto všetko sú veci, ktoré si zaslúžia našu okamžitú pozornosť. A kde inde začať ako pri strážení si toho životného prostredia, ktoré na Slovensku ešte máme. Myslím si, že už by sme sa mali dostať do doby, kedy to nebudú mať v rukách iba ochrancovia, aktivisti a združenia ako VLK, ale kedy sa do toho pustíme všetci spolu. Ale na to, aby sme to mohli urobiť, musíme začať aj tu v parlamente.
Dostál, Ondrej, poslanec NR SR (2017-05-19):
Ďakujem. Ak správne čítam a chápem to, čo povedal pán poslanec Kéry, tak ak hovoril v mene poslaneckého klubu strany SMER – sociálna demokracia, tak SMER súhlasí s tým návrhom, podporí ho, presadí ho, ale teda ten návrh, ktorý predkladajú kolegovia Mihál a Beblavý, nepodporí, ale, ale nebude zaň hlasovať. A teda oceňujem, že aj ministri za SMER sú prítomní pri rokovaní o opozičnom návrhu zákona, aj keď už odchádzajú. Ale aby som sa vyjadril aj k tým výhradám, ktoré, ktoré zazneli vo vystúpení pána poslanca Kéryho, myslím si, že to porovnávanie znižovania DPH a znižovania odvodov nie je celkom primerané, aby som to povedal, povedal decentne. Myslím, že tam náklady, náklady práce sú významnou mierou poznamenané práve odvodovým zaťažením a tam by sa to veľmi priamo mohlo dotknúť aj príjmov zamestnancov, keby došlo k výraznejšiemu zníženiu odvodového zaťaženia. Ale je aj vec, v ktorej by som dal kolegovi zo SMER-u čiastočne za pravdu, a to je konštrukcia toho návrhu. Mňa tiež zarazilo, že sa tam novelizuje Zákonník práce a celá novela spočíva v jedom bode, kde hovorí, že „podrobnosti o postupe pri ponúkaní práce prostredníctvom informačných prostriedkov ustanovuje osobitný predpis“. Zákonník práce bol už mnoho, mnohokrát novelizovaný a novelizovať ho iba kvôli tomu, aby sme povedali, že niečo bude upravené v nejakom inom zákone, tak tiež celkom tej konštrukcii nerozumiem, aby som sa priznal.
Hlina, Alojz, poslanec NR SR (2015-05-26):
Vážená pani predsedajúca, vážené kolegyne, kolegovia, na veľa, na veľa som tu s týmto návrhom zákona, ktorý je podľa môjho názoru a koniec koncov aj podľa názoru vás, lebo v prvom čítaní prešiel, veľmi dôležitý. A to, prečo je dôležitý, sme si povedali. Neviem, či sa niečo zmenilo alebo nezmenilo za to relatívne dlhé obdobie, ktoré tam medzitým bolo. To uvidíme v prípadnej diskusii alebo v rozprave, do ktorej sa hlásim. Na úvod chcem len povedať, že rozprávame o zákone, zjednodušene, o priestupkoch a hovoríme o tom, že tento zákonodarný zbor mal ambíciu, a dokonca v prvom čítaní to aj potvrdil hlasovaním, riešiť skupinu, ktorú môžeme smelo nazvať priestupkovo imúnnou. Na Slovensku je skupina obyvateľstva, ktorá má priestupkovú imunitu. Ak poslanci stratili svoju imunitu, ja tu nerozporujem, pravdou však je, že nedokonalosťou našich zákonov sme vytvorili jednu obrovskú skupinu obyvateľstva, ktorá má absolútnu priestupkovú imunitu a je si toho vedomá. Tento zákon to mal ambíciu a snahu riešiť. V prvom čítaní sme sa s tým stotožnili, očakávam, že aj v druhom čítaní to tak bude. Ďakujem veľmi pekne.
Antošová, Eva, poslankyňa NR SR (2019-06-24):
Ďakujem pekne za slovo. Pani poslankyňa Zimenová, budem stručná, ale poviem to dosť na rovinu. Ja sa fakt nestačím čudovať, keď hovoríte, že tu niekto, že tu my rozdúchavame vášne. Pre boha živého, kto tu rozdúchava vášne. Kto prišiel s návrhom zákona, kde začína byť ohrozené to najcennejšie, čo máme, a to je slovenský jazyk? Povedali ste pred chvíľočkou, že nehnevajte sa, že téme nerozumieme. Rozumieme a vieme aj to, čo máte za lubom. Pekne to schovávate. Vy totižto nielenže zašpiníte slovenský jazyk, ale mať vás vo vláde, tak môžeme oň aj prísť. Nectíte si totižto žiadne hodnoty ani pôdu, ako som spomínala, ktorú chcete alebo ktorú ste začali, a najradšej by ste ju celú rozpredali. Nectíte si ani slovenských potravinárov, viď obchodné reťazce. Nectíte si ani slovenských občanov, viď dvojaká kvalita potravín, ktorú ste najskôr zosmiešňovali, robili ste z nás bláznov a potom, keď sa to hodilo, tak zrazu ste si ju chceli prisvojiť. Toto je tá vaša úcta k hodnotám. Možno nejakú úctu k hodnotám máte, ale ja sa obávam, či sú to hodnoty Slovenskej republiky.
Remišová, Veronika, poslankyňa NR SR (2016-04-19):
Je milé, že tlieskate, lebo to sú presne také papalášske spôsoby prijať ich v kancelárii (výkriky v pléne). A je to super, že ich pán predseda prijal. Ja sa z toho teším, ale páni poslanci sa mohli unúvať aj pred Národnú radu. (Prerušenie vystúpenia predsedajúcim.)
Štefanec, Ivan, poslanec NR SR (2013-04-16):
Ďakujem pekne, pani predsedajúca. (Ruch v sále.) Ďakujem pekne. Dámy a páni, rokujeme od 11.00 hod., to je takmer 13 hodín, máme takmer polnoc, tu za ten čas vystúpilo v rozprave 28 zákonodarcov, je príznačné, že 27 z nich bolo z opozície, jediný bol z vládnej strany. Jediný. To svedčí o záujme vládnej strany o túto problematiku, ktorá je podľa môjho hlbokého presvedčenia najdôležitejšou témou na Slovensku. Počuli sme veľa názorov, veľa návrhov, počuli sme návrh uznesenia, o ktorom budeme hlasovať. Opozícia túto schôdzu iniciovala, opozícia sa na ňu pripravila na okrúhlom stole s analytikmi, odborníkmi, tvorcami pracovných miest. Opozícia predložila konkrétne návrhy, nielen tých päť základných, o ktorých hovorili moji kolegovia, naposledy pán poslanec Kaník, ale aj návrhy, ktoré sa týkajú školstva, súdnictva, znižovania administratívy, zlepšenia služieb štátu a lepšej aj európskej legislatívy. Je kľúčové, či sa zlepší podnikateľské prostredie, pretože od toho závisí, či budeme mať na Slovensku viac pracovných miest, či sa ľudia budú mať lepšie. Je kľúčové, dámy a páni, či sa zlepší konkurencieschopnosť slovenských zamestnávateľov, pretože od toho závisí, či budú môcť prijímať ľudí alebo či tieto pracovné miesta budú vznikať v cudzine. Veľakrát počúvame od vlády výhovorky, že sa to nedá, pretože firmy nemajú zákazky. No nemajú preto, lebo nie sú konkurencieschopné. A konkurencieschopné budú vtedy, keď budú mať dobrú daňovú, odvodovú politiku, pružné pracovné právo. Veľakrát sme o tom dnes hovorili, ale to je základ pre konkurencieschopnosť, to je základ pre tvorbu pracovných miest. Preto mi, dámy a páni, dovoľte ešte raz požiadať vás o podporu návrhu uznesenia, ktorý je ozaj veľmi dôležitý pre to, či na Slovensku sa zvráti ten nepriaznivý trend odchodu pracovných miest z krajiny, alebo nie, pretože od toho, či budeme pomáhať pracovné miesta vytvárať, alebo nie, od toho závisí priamoúmerne životná úroveň všetkých občanov Slovenska. Ďakujem pekne. (Potlesk.)
Jakab, Elemér, poslanec NR SR (2018-02-01):
Vážený pán predsedajúci, teraz by sme mali hlasovať o prvom pozmeňujúcom návrhu pani poslankyne Veroniky Remišovej, ktorý pozostáva z deväť bodov. Nakoľko bol schválený druhý bod prvého pozmeňujúceho návrhu pána poslanca Antala, o deviatom bode prvého pozmeňujúceho návrhu poslankyne Remišovej nemôžeme hlasovať.
Kollár, Boris, predseda NR SR (2021-10-21):
Prosím pre záznam. Teraz budeme hlasovať o procedurálnom návrhu Michala Šipoša, pána poslanca Šipoša. Prosím, prezentujme sa a hlasujeme. (Hlasovanie.) Prítomných 133 poslancov, za 89, proti 17, zdržalo sa 26, nehlasoval 1. Uvedený návrh sme schválili. Vážené pani poslankyne, vážení páni poslanci, pokračujeme v prerušenom rokovaní hlasovaním o bode 47... ešte pardon, ospravedlňujem sa. Tak, pán poslanec Kremský.
Hort, Milan, podpredseda NR SR (2010-11-03):
Posledný s faktickou poznámkou, resp. ten, ktorý bude reagovať na faktické poznámky, je pán poslanec Burian. Potom vyhlásim prestávku a potom bude hlasovanie o jednom bode, ktorý máme za sebou. Nech sa páči, pán poslanec.